«Saga Oseberg»

**«Saga Oseberg»**  er en kopi i full skala av Osebergskipet, et vikingskip fra år 820 som ble gravd fram utenfor Tønsberg i Vestfold i 1903. «Saga Oseberg» er en karv, en type langskip, med klinkbygd skrog av eik, som blir drevet fram ved hjelp av seil eller årer. Skipet ble bygd i Tønsberg 2011–2012 av Stiftelsen Nytt Osebergskip og sjøsatt 20. juni 2012. Tegningene ble hentet fra Vibeke Bischoffs doktorgrad.

## Bygging og sjøsetting
Byggeplassen for det nye skipet var Lindahlplan utenfor Oseberg kulturhus i Tønsberg by. Byggingen foregikk, så langt det var praktisk mulig, med de materialer og håndverksteknikker som ble brukt da originalskipet ble bygd. Vikingeskibsmuseet i Danmark har en film fra byggingen. Byggingen av skipet er basert på de nyeste oppmålinger og tolkinger av originalskipet. Det nye Osebergskipet skulle bidra til gjøre Vestfold til et nordisk sentrum for formidling av vikingtiden, og det skal brukes til forskning om vikingskipene.

Stiftelsen Nytt Osebergskip fikk økonomisk støtte fra en lang rekke myndigheter, institusjoner, firmaer og privatpersoner. Faglig bygde man blant annet på den erfaring Vikingskipsmuseet i Roskilde har fått ved bygging og forvaltning av flere kopier av vikingskip.

Kjølen ble strukket i 2011, og er hugget av et 150 år gammelt eiketre som ble felt på Jarlsberg hovedgård rett utenfor byen i 2010. Bordgangene ble hugd av eikestokker fra Danmark. Seilet på 90 kvadratmeter ble vevd i Tønsberg av ull fra utgangarsau fra Vestfold. Et spesielt trekk ved vikingskipene er at bandene (spantene) ikke er spikret fast, men er surret fast til bordgangene med lærreip i gjennomhullede klamper. Lærreipene ble lagd av hvalbarder. Bandene ble lagd av sjølvokst kroktømmer.

Kopien av Osebergskipet ble sjøsatt 20. juni 2012, og døpt «Saga Oseberg». Kong Harald og dronning Sonja var til stede ved sjøsettingen.

### Under bygging

Osebergskip i Tbg foste bordg 2.jpg|Første bordgang er festet til kjølen. Legg merke til *klampene* som banda skal bindes fast til. 
Osebergskipet i Tbg apr12.JPG| «Saga Oseberg» under bygging på Vikingodden (Lindahlplan) i Tønsberg i april 2012, to og en halv måneder før sjøsetting. Bordgangene og banda (spantene) tilpasses. 
Osebergskipet i Tbg feste for band.JPG|*Klampene* som banda skal bindes fast til. 
Osebergskipet i Tbg bandfeste.JPG|Klamper og band (øverst) er surret sammen. 
Osebergskipet i Tbg stevndekor.JPG|Skjæring av stevnens pryd: ormehodet øverst på den karakteristiske, høyreiste, spiralsnodde forstevnen på «Osebergskipet». 
Osebergskipet i Tbg band hugges.JPG|Hugging av band (spant) til stevn.


### På vannet

Saga Oseberg viking ship replica 2012 Tønsberg Norway Tourists rowing oars Byfjorden Harbour havn Brygga pier board walk dock Restaurants Slottsfjellet etc Viewed from Kaldnes bro footbridge 2019-08-24 4629.jpg
SagaOseberg tbg (3).JPG| «Saga Oseberg» foran sjøbodkvartalet i Tønsberg.
Saga_Oseberg_viking_ship_replica_Tønsberg_Norway_Harbour_havn_Brygga_pier_dock_Byfjorden_Kaldnes_Apartements_Footbridge_Gangbru_Crew_etc_2019-08-27_DSC05552.jpg|Skipet fortøyd til egen flytebrygge sentralt i Tønsberg havn, ved Kaldnes bru, gangbrua over Byfjorden til Kaldnes.
Saga Oseberg viking ship replica Tønsberg Norway Young students rowing oars Byfjorden Harbour havn Brygga pier board walk dock Kysten summer Slottsfjellet Viewed from Kaldnes bro footbridge 2019-08-26 blurred faces 5100.jpg|Skipet på Byfjorden i Tønsberg med skoleungdommer ved årene. I bakgrunnen til høyre sees Slottsfjellstårnet.
Saga_Oseberg_viking_ship_replica_Tønsberg_Norway_Young_students_mooring_Byfjorden_Harbour_havn_Brygga_pier_board_walk_Aft_stern_akter_Rudder_ror_Tønsbergs_Blad_Viewed_from_Kaldnes_bro_footbridge_2019-08-26_blurry_faces_5132.jpg|Skipet føres inn til bryggepromenaden i Tønsberg, rett utenfor kontorbygget til Tønsbergs Blad. 


## Se også
* «Saga Farmann», en tilsvarende replika av Klåstadskipet

## Referanser


## Eksterne lenker
* 
* Stiftelsen Nytt Osebergskip
* Bygger nytt Osebergskip Aftenposten 28.feb.2011
* Osebergskipet får seil av ull fra villsau Vestfold Blad
* Video: Saga Oseberg stagvender
* Video: Saga Oseberg kuvender
* Video: Saga Oseberg seiler bidevind